《寄彦章内翰》
宋代·李正民

翰林名德冠銮坡，暂解尘缨逸兴多。敢谓交游同阮谢，不妨诗句敌阴何。

耳根到处闻犍斗，心地闲来契羯磨。此去苕溪三百里，扁舟终拟泛烟波。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。